
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 856 


11 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των θέσεων εκπαιδευτικών Πρωτοβάθ¬ 
μιας και Δευτεροβάθμιας Εκπαίδευσης που θα κα¬ 
λυφθούν με τον διαγωνισμό του ΑΣΕΠ, έτους 2000 1 
Οργάνωση και Υλοποίηση Ειδικών Εκπαιδευτικών 
Προγραμμάτων Εισαγωγικής Εκπαίδευσης και 
Ενημέρωσης του Προσωπικού Εξωτερικής Φρού¬ 


ρησης Καταστημάτων Κράτησης . 2 

Συγκρότηση Εθνικού Συμβουλίου Ραδιοτηλεόρασης 3 

ΑΠΟΦΑΣΕΙ Σ 

Αριθ.: Δ2/6751 (1) 


Καθορισμός των θέσεων εκπαιδευτικών Πρωτοβάθμιας 
και Δευτεροβάθμιας Εκπαίδευσης που θα καλυφθούν 
με τον διαγωνισμό του ΑΣΕΠ, έτους 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1 παρ. 4 του Ν.2834/2000 
«Ρύθμιση θεμάτων διορισμού εκπαιδευτικών Πρωτοβάθ¬ 
μιας και Δευτεροβάθμιας εκπαίδευσης και άλλες διατά¬ 
ξεις» (ΦΕΚ.160/Α/2000). 

2. Τις διατάξεις του άρθρου 29α του Ν. 1558/85 που προ¬ 
στέθηκε με το άρθρο 27 του Ν. 2081/92 (ΑΊ54) και αντικα- 
ταστάθηκε με το άρθρο 1 παρ. 2 (α) του Ν.2469/ 97(Α'38). 

3. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη στον κρατικό 
προϋπολογισμό οικονομικού έτους 2000, καθόσον οι θέσεις 
θα καλυφθούν τα σχολικά έτη 2001-2002 και 2002-2003. 

Η δαπάνη για τον διορισμό 10.398 εκπαιδευτικών θα 
ανέλθει σε 18,8 δισ. δρχ. περίπου και θα γίνει σχετική πρό¬ 
βλεψη στην ομάδα ΚΑΕ 0200 των φορέων 19110 και 
19120 των προϋπολογισμών των οικονομικών ετών 2001 
και 2002 αντίστοιχα. 

4. Την αρ. 1039386/441 /Α0006/2000 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

1. Καθορίζουμε σε δέκα χιλιάδες τριακόσιες ενενήντα 
οκτώ (10.398) τις θέσεις εκπαιδευτικών Πρωτοβάθμιας 
και Δευτεροβάθμιας Εκπαίδευσης που θα καλυφθούν με 
το διαγωνισμό του ΑΣΕΠ έτους 2000, που προβλέπεται 


από την Προκήρυξη 7/1 Π/2000 της 2/3/2000, όπως αυτή 
θα συμπληρωθεί με την ομοία της, πού θα εκδοθεί κατά 
τις διατάξεις του άρθρου 1 παρ. 2 του Ν.2834/2000. 

2. Οι θέσεις της προηγούμενης παραγράφου κατανέ- 
μονται κατά βαθμίδα εκπαίδευσης ως ακολούθως: 

Στην Πρωτοβάθμια Εκπαίδευση 6.420, οι οποίες κατά 


κλάδο έχουν ως εξής: 

- Κλάδος ΠΕ Νηπιαγωγών 1.071 

- Κλάδος ΠΕ Δασκάλων 5.252 

- Κλάδος ΠΕ6 Αγγλικής Γλώσσας 12 

- Κλάδος ΠΕ11 Φυσ. Αγωγής 85 

Στη Δευτεροβάθμια Εκπαίδευση 3.978, οι οποίες κατα- 
νέμονται στους κατωτέρω κλάδους ως εξής: 

Κλάδος ΠΕΙ Θεολόγων 175 

Κλάδος ΠΕ2 Φιλολόγων 839 

Κλάδος Π Ε3 Μ αθη ματικών 211 

Κλάδος ΠΕ4 Φυσικών 493 

Κλάδος ΠΕ5 Γ αλλικής Γλώσσας 55 

Κλάδος Π Ε6 Αγγλικής Γλώσσας 140 

Κλάδος ΠΕ7 Γερμανικής Γλώσσας 44 

Κλάδος ΠΕ8 Καλλιτεχνικών μαθημάτων 25 

Κλάδος ΠΕ9 Οικονομολόγων 61 

Κλάδος Π Ε10 Κοινωνιολόγων 15 

Κλάδος ΠΕ11 Φυσ. Αγωγής 126 

Κλάδος ΠΕ13 Νομικών και Πολιτ. Επιστημών 43 
Κλάδος ΠΕΙ5 Οικιακής Οικονομίας 98 

Κλάδοι ΠΕ19-ΠΕ20 Πληροφορικής ΑΕΙ-ΤΕΙ 1.653 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2000 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΥΦΥΠ. ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Γ. ΔΡΥΣ ΠΕΤΡΟΣ ΕΥΘΥΜΙΟΥ 


Αριθ. Πρωτ.: 88601 οικ. (2) 

Οργάνωση και Υλοποίηση Ειδικών Εκπαιδευτικών Προ¬ 
γραμμάτων Εισαγωγικής Εκπαίδευσης και Ενημέρω¬ 
σης του Προσωπικού Εξωτερικής Φρούρησης Κατα¬ 
στημάτων Κράτησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ - ΔΗΜ. ΤΑΞΗΣ 

Έχοντας υπόψη: 

1. Τις διατάξεις: 

α) Των άρθρων 48,49,50 και 51 του Ν. 2721/99«Τρο- 

ποποίηση και αντικατάσταση των διατάξεων των Ν. 
1756/88, 1729/87, του Ποινικού Κώδικα, του Κώδικα 
Ποινικής Δικονομίας, του Κώδικα Πολιτικής Δικονο¬ 
μίας και άλλες διατάξεις» (ΦΕΚ Α' 112/3.6.99). 

β) Του άρθρου 29Ατου Ν.1558/85 «Κυβέρνηση και 
Κυβερνητικά Όργανα» (ΦΕΚ 137Α') όπως αυτό προ¬ 
στέθηκε με το άρθρο 27του Ν.2081/92 (ΦΕΚ 154Α') και 
αντικαταστάθηκε με την παράγραφο 2α του άρθρου 1 
του Ν.2469/97 (ΦΕΚ38Α'). 

γ) Του Ν. 2683/1999 (ΦΕΚΑΊ9) «Κύρωση του Κώδι¬ 
κα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.». 

δ) Του άρθρου 99παρ. 2 του Ν.1851/1989 όπως αυ¬ 
τό αντικαταστάθηκε με την διάταξη του άρθρου 3 παρ. 
7του Ν.2408/1995 (ΦΕΚ204 Α'). 

ε) Του άρθρου 22 παρ. 3 του Ν.2362/1995 «περί Δη¬ 
μοσίου Λογιστικού ελέγχου των δαπανών και άλλες 
διατάξεις» (ΦΕΚ247 Α'). 

στ) Του Π.Δ/τος 36/2000 «Οργανισμός Υπουργείου 
Δικαιοσύνης» (ΦΕΚ 29Α'). 

ζ) Του άρθρου 12 του Π.Δ/τος 265/18.10.1999 «Ορ¬ 
γάνωση Υπηρεσίας Εξωτερικής Φρούρησης Καταστη¬ 
μάτων Κράτησης και νοσηλευομένων στα Θεραπευτή¬ 
ρια καταδίκων και υποδίκων» (ΦΕΚ 216 Α'). 

2. Τηναριθ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571 Β'). 

3. Την υπ’ αριθ. 111804/23.11.1999 Κοινή Απόφαση 
των Υπουργών Δικαιοσύνης και Οικονομικών «Κριτή¬ 
ρια και διαδικασία πρόσληψης προσωπικού εξωτερι¬ 
κής φρούρησης καταστημάτων κράτησης». 

4. Την υπ’ αριθ. 22195/12.2.1999 κοινή απόφαση των 
Υπουργών Δικαιοσύνης και Δημόσιας Τάξης «Οργά¬ 
νωσης και υλοποίηση ειδικών εκπαιδευτικών προ¬ 
γραμμάτων εισαγωγικής εκπαίδευσης και ενημέρω¬ 
σης των υπαλλήλων του κλάδου ΔΕ Φύλαξης Κατα¬ 
στημάτων Κράτησης» (ΦΕΚ 125 Β). 

5. Την ανάγκη οργάνωσης και υλοποίησης ειδικών 
εκπαιδευτικών προγραμμάτων εισαγωγικής εκπαίδευ¬ 
σης και ενημέρωσης του προσωπικού εξωτερικής 
φρούρησης των καταστημάτων κράτησης για να τους 
εξασφαλιστούν οι απαιτούμενες γνώσεις και η ικανό¬ 
τητα να ανταπεξέλθουν πληρέστερα στα καθήκοντα 
που τους ανατίθενται. 

6. Το γεγονός ότι από τις διατάξεις αυτής της από¬ 
φασης προκαλείται δαπάνη σε βάρος του Κρατικού 
Προϋπολογισμού ύψους 270.000.000 δρχ. περίπου 
για το τρέχον οικονομικό έτος 200.000 για καθένα από 
τα έτη 2001, 2003 και 2005 και 65.200.000 δρχ. περί¬ 
που για καθένα από τα έτη 2002 και 2004. Η δαπάνη 
του τρέχοντος οικονομικού έτους θα αντιμετωπισθεί 
με ανακατανομή των πιστώσεων του προϋπολογισμού 
του Υπουργείου Δικαιοσύνης (Σχετ. η αριθμ. 2/47528/ 
7.7.00 απόφαση του Υπουργού Οικονομικών). 

Μέρος των πιστώσεων αυτών, που αναφέρονται στις 
λειτουργικές δαπάνες των Εκπαιδευτικών Κέντρων 
(ΔΕΗ, ΥΔΡΕΥΣΗ, Τ/Φ, επισκευή υλικοτεχνικού εξοπλι¬ 
σμού, οχημάτων μεταφοράς προσωπικού, συντήρη¬ 


ση, επισκευή εγκαταστάσεων) θα μεταφερθεί δια του 
Υπουργείου Οικονομικών στον προϋπολογισμό του 
Υπουργείου Δημόσιας Τάξης, κατόπιν σχετικού εγ¬ 
γράφου του, που θα προσδιορίζει το ύψος των ανωτέ¬ 
ρω δαπανών. Κατά τα οικονομικά έτη 2001 και 2005 η 
προκαλούμενη δαπάνη θα αντιμετωπισθεί από τις πι¬ 
στώσεις που θα εγγράφονται στον προϋπολογισμό 
του Υπουργείου Δικαιοσύνης. 

ΕΙΣΑΓΩΓΙΚΗ ΕΚΠΑΙΔΕΥΣΗ 
Άρθρο 1 

Τμήμα Εξωτερικής Φρούρησης 
Καταστημάτων Κράτησης 

1. Στη Σχολή Προσωπικού Φύλαξης Καταστημάτων 
Κράτησης η οποία έχει συσταθεί με την υπ’ αριθ. 
22195/12.2.1999 κοινή απόφαση των Υπουργών Δικαι¬ 
οσύνης και Δημόσιας Τάξης και λειτουργεί σε ειδικό 
κτίριο της Σχολής Σωφρονιστικών Υπαλλήλων, που 
έχει έδρα τη Δικαστική Φυλακή Κορυδαλλού, συνιστά- 
ται τμήμα με τον τίτλο «Τμήμα Προσωπικού Εξωτερι¬ 
κής Φρούρησης των Καταστημάτων Κράτησης». 

Το Τμήμα παρέχει εισαγωγική εκπαίδευση στο προ¬ 
σωπικό της εξωτερικής φρούρησης των καταστημά¬ 
των κράτησης. 

2. Ως προς τη διεύθυνση, τη λειτουργία και τη γραμ¬ 
ματειακή υποστήριξη του Τμήματος και τη στέγαση 
των υπαλλήλων που έχουν μόνιμη κατοικία εκτός του 
Λεκανοπεδίου Αττικής ή εκτός της έδρας του νομού 
στις περιπτώσεις της επόμενης παραγράφου, ισχύουν 
όσα ορίζονται στο άρθρο 1 της πιο πάνω απόφασης με 
την προσθήκη ότι η Σχολή διευθύνεται από τον Γ ενικό 
Διευθυντή Διοικητικής Υποστήριξης, ο οποίος αναπλη¬ 
ρώνεται σε περίπτωση κωλύματος από τον Προϊστάμε¬ 
νο Διοίκησης και Ανάπτυξης Ανθρώπινου Δυναμικού. 

3. Κατ’ εξαίρεση κατά την πρώτη εφαρμογή αυτής 
της απόφασης, λόγω του μεγάλου αριθμού υποψη¬ 
φίων, αλλά και σε όσες περιπτώσεις στο μέλλον οι 
υπάρχουσες εγκαταστάσεις του Υπουργείου δεν 
επαρκούν για να καλύψουν τις ανάγκες εκπαίδευσης, η 
εκπαίδευση πραγματοποιείται στις εγκαταστάσεις των 
Αστυνομικών Σχολών ή σε άλλους κατάλληλους χώ¬ 
ρους οι οποίοι λειτουργούν ως κέντρο εκπαίδευσης. 

4. Στις περιπτώσεις της αμέσως προηγούμενης πα¬ 
ραγράφου ορίζεται Διευθυντής του Κέντρου Εκπαί¬ 
δευσης με τον αναπληρωτή του, ο οποίος έχει την απο¬ 
κλειστική ευθύνη λειτουργίας του Κέντρου Εκπαίδευ¬ 
σης κατά παρέκκλιση των όσων ορίζονται στις 
παραγράφους 2 και 3 του άρθρου 1 της πιο πάνω κοι¬ 
νής Υπουργικής Απόφασης και του άρθρου 3 ταύτης 
της απόφασης. Με την ίδια απόφαση ορίζεται ο απαι- 
τούμενος αριθμός προσωπικού για τη γραμματειακή 
υποστήριξη, την παρακολούθηση και τον έλεγχο εκτέ¬ 
λεσης του προγράμματος. 

Άρθρο 2 

Εκπαίδευση - Διδακτικό Προσωπικό 

1. Η εκπαίδευση αποσκοπεί να αναπτύξει τις ψυχι¬ 
κές, πνευματικές και σωματικές ικανότητες του προ¬ 
σωπικού εξωτερικής φρούρησης των καταστημάτων 

κράτησης και να δώσει σ’ αυτούς την επαγγελματική 
κατάρτιση που είναι αναγκαία για να ανταποκριθούν 
στην αποστολή τους. 

2. Η εκπαίδευση γίνεται από εκπαιδευτικό προσωπι¬ 
κό που ορίζεται από τα πρόσωπα της παραγράφου 1 
του άρθρου 4 της 22195/1999 Κοινής Υπουργικής Από¬ 
φασης με την προσθήκη ότι στις περιπτώσεις που η εκ¬ 
παίδευση πραγματοποιείται σε Κέντρα Εκπαίδευσης 
εκτός της Αττικής, μπορούν να ορίζονται ως εκπαιδευ¬ 
τές και πρόσωπα άλλα από εκείνα του προηγουμένου 
εδαφίου τα οποία όμως συγκεντρώνουν τις απαραίτη¬ 
τες προϋποθέσεις. 

3. Σε περίπτωση κωλύματος ή απουσίας του διδά¬ 
σκοντος, ισχύουν τα όσα ορίζονται στην παράγραφο 2 
του πιο πάνω άρθρου 4. 

Άρθρο 3 

Όροι Εκπαίδευσης 

1. Στο Τμήμα του Προσωπικού Εξωτερικής Φρούρη¬ 
σης εισάγεται υποχρεωτικά για εισαγωγική εκπαίδευ¬ 
ση κατά το χρόνο της δοκιμαστικής υπηρεσίας, το νε- 
οπροσλαμβανόμενο προσωπικό του κλάδου εξωτερι¬ 
κής φρούρησης των καταστημάτων κράτησης. 

2. Το προσκαλούμενο για εκπαίδευση προσωπικό 
εξωτερικής φρούρησης παρουσιάζεται στους χώρους 
εκπαίδευσης την ημερομηνία που καθορίζεται με από¬ 
φαση της Διεύθυνσης Διοίκησης και Ανάπτυξης Αν¬ 
θρώπινου Δυναμικού του Υπουργείου Δικαιοσύνης και 
φέρει μαζί του εκτός από τα προσωπικά του είδη, δύο 
φόρμες εργασίας, αθλητικά παπούτσια, δύο πετσέτες 
μπάνιου, δύο προσόψια, δύο μαξιλαροθήκες λευκού 
χρώματος, δύο ζευγάρια σεντόνια λευκού χρώματος 
και μία κουβέρτα καλοκαιρινή, λευκού επίσης χρώμα¬ 
τος, με ανεξίτηλη γραφή στα τελευταία του ονόματος 
τους. Η εκπαίδευση διαρκεί τρεις (3) τουλάχιστον μή¬ 
νες και είναι ενιαία για όλους του εκπαιδευόμενους. 

Το πρόγραμμα διδασκαλίας κάθε εκπαιδευτικής σει¬ 
ράς, η διδακτέα ύλη στα επιμέρους μαθήματα και τα 
ωρολόγια προγράμματα ορίζονται από το Τμήμα Εκ¬ 
παίδευσης του Υπουργείου Δικαιοσύνης. Οι ώρες δι¬ 
δασκαλίας ορίζονται σε έξι(6) για κάθε εργάσιμη ημέ¬ 
ρα πληντης Παρασκευής που είναι πέντε (5) ώρες και 
η διάρκεια κάθε διδακτικής ώρας σε 45' λεπτά. 

Εφόσον οι ανάγκες της εκπαίδευσης το επιβάλουν 
μπορούν να προστεθούν ώρες διδασκαλίας και τις 
απογευματινές ώρες. Μεαπόφασητου ίδιουτμήματος 
μπορεί κατά τη διάρκεια της εκπαιδευτικής περιόδου 
να αντικατασταθούν ορισμένες ημέρες και ώρες διδα¬ 
σκαλίας, προκειμένου να παρασχεθεί η δυνατότητα 
στους εκπαιδευόμενους να παρακολουθήσουν διαλέ¬ 
ξεις γενικότερου ενδιαφέροντος και να ασκηθούν 
πρακτικά στα πλησιέστερα δικαστικά καταστήματα 
κράτησης. 

3. Ανάλογα με τον αριθμό των εκπαιδευομένων συ¬ 
γκροτούνται με απόφαση του οικείου Διευθυντή του 
άρθρου 1 της παρούσας εκπαιδευτικά τμήματα, η σύν¬ 
θεση, η ονομασία και η αρίθμηση των οποίων καθορί¬ 


ζονται με την ίδια απόφαση. Σε κάθε ένα από τα τμή¬ 
ματα αυτά ορίζεται ένας επικεφαλής με τον αναπλη¬ 
ρωτή του από όσους έχουν διατελέσει αξιωματικοί, 
στις ειδικές ή τις λοιπές ένοπλες δυνάμεις. 

Επί περισσοτέρων προτιμώνται όσοι προηγούνται 
στο πίνακα επιτυχίας. Εάν δεν υπάρχουν αξιωματικοί, 
η επιλογή γίνεται από τους υπαξιωματικούς με την ίδια 
σειρά. Ως βοηθοί εκπαιδευτών κυρίως στα πρακτικά 
μαθήματα, στα σενάρια, ασκήσεις και την εφαρμογή 
του ημερησίου προγράμματος μπορούν να αξιοποιού- 
νται και να διατίθενται ανάλογα με τις γνώσεις και τις 
ικανότητές τους άτομα από το εκπαιδευόμενο προσω¬ 
πικό. Για τις λειτουργικές ανάγκες των σχολών μπο¬ 
ρούν να χρησιμοποιούνται άτομα από το εκπαιδευόμε¬ 
νο προσωπικό. 

4. Σε περίπτωση που ο αριθμός των εκπαιδευομένων 
είναι μεγάλος, μπορεί με απόφαση του Υπουργού Δι¬ 
καιοσύνης να χωριστούν και η εκπαίδευσή τους να γί¬ 
νει σε δύο (2) εκπαιδευτικές περιόδους. 

5. Κατά την πρώτη εφαρμογή αυτής της απόφασης ο 
τρίτος μήνας της εκπαίδευσης μπορεί να καλυφθεί με 
πρακτική άσκηση σε Καταστήματα Κράτησης. 

6. Οι εκπαιδευόμενοι στις περιπτώσεις που αυτοί 
διαμένουν και σιτίζονται εντός της Σχολής ή τους χώ¬ 
ρους εκπαίδευσης, δεσμεύονται να ακολουθούντο εκ¬ 
παιδευτικό πρόγραμμα, που ισχύει για όλους τους εκ¬ 
παιδευόμενους. Στις περιπτώσεις αυτές δύναται, με 
έγκριση του διευθυντή ή του υπεύθυνου εκπαίδευσης 
της Σχολής, να χορηγηθεί ολιγοήμερη αιτιολογημένη 
άδεια, ή ολιγόωρη άδεια απουσίας από την εκπαίδευ¬ 
ση. Οι ολιγόωρες άδειες απουσίας, καταχωρούνται σε 
ειδικό βιβλίο της γραμματείας και σε καμία περίπτωση 
δεν είναι δυνατόν να υπερβούντις είκοσι (20) ώρες σε 
όλη τη διάρκεια του χρόνου της εκπαίδευσης. 

7. Η απαιτούμενη δαπάνη σίτισης των εκπαιδευόμε- 
νωντης προηγούμενης παραγράφου βαρύνει τους ίδι¬ 
ους τους εκπαιδευόμενους. 

Άρθρο 4 

Διακοπή Εκπαίδευσης. 

Η διακοπή εκπαίδευσης και απώλεια της ιδιότητος 
του προσωπικού εξωτερικής φρούρησης επέρχεται 
για τις κατωτέρω αιτίες: 

1. Λόγω παραίτησης από την εκπαίδευση. Η αίτηση 
παραίτησης, η οποία γίνεται υποχρεωτικά δεκτή και 
δεν ανακαλείται, υποβάλλεται ιεραρχικά στον προϊ¬ 
στάμενο του τμήματος εκπαίδευσης του Υπουργείου 
Δικαιοσύνης, ο οποίος εκδίδει απόφαση για τη δια¬ 
γραφή του παραιτηθέντος από τη Σχολή. 

Ως παραίτηση θεωρείται και η μη παρουσίαση στη 
Σχολή μέσα στην οριζόμενη προθεσμία, εκτός αν η κα¬ 
θυστέρηση οφείλεται σε ανώτερη βία, γεγονός το 
οποίο είναι υποχρεωμένος να αποδείξει ο ενδιαφερό¬ 
μενος. Ως ανώτερη βία, για την περίπτωση αυτή, θεω¬ 
ρείται ιδίως η βαριά ασθένεια ή η έλλειψη συγκοινω¬ 
νίας, περιστατικά που πρέπει να αποδεικνύονται με έγ¬ 
γραφα Δημόσιου Νοσοκομείου ή άλλης Δημόσιας 
Αρχής. Η απουσία όμως του εκπαιδευόμενου για τους 
λόγους αυτούς δενπρέπει να υπερβαίνειτις είκοσι (20) 

ημέρες στην πρώτη περίπτωση και οκτώ (8) ημέρες 
στη δεύτερη. 

2. Λόγω σωματικής ανικανότητας, η οποία τυχόν ανέ¬ 
κυψε μετά την έναρξη της εκπαίδευσης. 

3. Λόγω αυθαίρετης απουσίας τεσσάρων (4) ημερών 
και άνω, συνολικά κατά τη διάρκεια της εκπαίδευσης. 

4. Λόγω αδικαιολόγητης μη προσέλευσης στις τελι¬ 
κές εξετάσεις. 

Άρθρο 5 

Διδασκόμενα μαθήματα. 

Στο προσωπικό εξωτερικής φρούρησης διδάσκονται 
τα παρακάτω μαθήματα: 

Α' Μαθήματα με βαθμό 

1. Σωφρονιστικός Κώδικας: Γενικές αρχές. Διάκριση 
κρατουμένων σε κατηγορίες. Διάκριση καταστημάτων 
κράτησης. Όροι διαβίωσης κρατουμένων. Αγωγή κρα¬ 
τουμένων, κοινωνική - φυσική - πνευματική. Αμοιβές 
και πειθαρχικές κυρώσεις. Καθήκοντα προσωπικού. 
Μεταχείριση ανηλίκων. Διεθνής Σύμβαση μεταφοράς 
κρατουμένων. Συμβούλια Φυλακής. 

2. Ποινικό και Ποινική Δικονομία. Στοιχεία Ποινικού 
Δικαίου και Ποινικής Δικονομίας : Γ ενικά περί αξιοποί¬ 
νων πράξεων. Ποινές. Μέτρα ασφάλειας. Αδικήματα 
κρατουμένων εντός της Φυλακής, απόδραση κρατου¬ 
μένων, κατηγορίες ποινικών δικαστηρίων. Δικαστήρια 
ανηλίκων. 

3. Στοιχεία Συνταγματικού και Διοικητικού Δικαίου: 
Ανθρώπινα δικαιώματα Ατομικά και Πολιτικά. Κανόνες 
δεοντολογίας. Αρχή της αξίας του ανθρώπου. Ρατσι¬ 
σμός και ξενοφοβία. Δικαιώματα και υποχρεώσεις δη¬ 
μοσίων υπαλλήλων. Μεταβολές υπηρεσιακής κατά¬ 
στασης. Πειθαρχικό δίκαιο. Αξιολόγηση. Εκπαίδευση. 
Λύση της υπαλληλικής σχέσης. 

4. Στοιχεία Ψυχολογίας: Σχέσεις προσωπικού με 
προϊσταμένους και κρατουμένους. Ψυχολογία παρα- 
βατικών ατόμων. Ψυχολογία εξαρτημένων ατόμων. 
Ψυχολογία κρατουμένων. Ψυχολογία του υπαλλήλου. 
Το στρες στον επαγγελματικό χώρο. Επίλυση συ¬ 
γκρούσεων. Διαμόρφωση στάσεων και συμπεριφορών. 

5. Στοιχεία Υγιεινής: Υγιεινή και καθαριότητα στους 
χώρους φύλαξης. Αντιμετώπιση τοξικομανών κρατου¬ 
μένων. Λοιμώδη νοσήματα, μέτρα προστασίας, προ¬ 
φυλάξεις, ΑΙϋδ, πρόληψη, αντιμετώπιση. 

6. Ασφάλεια και λειτουργία των Καταστημάτων Κρά¬ 
τησης. Μεταγωγές κρατουμένων: Καθήκοντα και υπο¬ 
χρεώσεις του προσωπικού εξωτερικής φρούρησης 
για την ασφαλή φύλαξη των Καταστημάτων Κράτη¬ 
σης. Χώροι ευθύνης. Περιπολίες. Έφοδοι. Χρήση επι- 
τρεπομένων μέσων εξαναγκασμού και άμυνας. Οργά¬ 
νωση και πρακτική αντιμετώπιση θεμάτων ασφάλειας, 
έρευνας, ελέγχου, εφόδων, επισκεπτηρίων, στάσεων, 
εξεγέρσεων και άλλων έκτακτων περιστατικών καθώς 
και ανάπτυξη δεξιοτήτων παρατήρησης, επικοινωνίας, 
ανθρωπίνων σχέσεων. Μεταγωγές κρατουμένων στα 
δικαστήρια, τις ανακριτικές αρχές, το νοσοκομείο, σε 
εκτέλεση αδείας κ.λπ. 

7. Περί ναρκωτικών ουσιών: Γενικές έννοιες. Ορι¬ 
σμοί. Διάκριση των ναρκωτικών. Ναρκωτικά και ΑΙϋδ. 
Τρόποι διακίνησης και εμπορίας ναρκωτικών. Ο τοξι¬ 


κομανής εγκληματίας - κρατούμενος, εγκλήματα που 
διαπράττει εντός και εκτός φυλακής. 

8. Αυτοάμυνα: Σωματική Αγωγή. Μέσα άσκησης ελέγ¬ 
χου και κλιμάκωσής τους. Ανάπτυξη μέσων άσκησης 
ελέγχου. Τακτική τοποθέτησης απέναντι στους υπό¬ 
πτους και τεχνική ορθής γωνίας στους ελέγχους. Χρή¬ 
ση βραχείας ράβδου. Χρησιμοποίηση χειροπέδων. Τρύ¬ 
πος ενέργειας σωματικής έρευνας. Τεχνικές άμυνας - 
συλλήψεις επικινδύνων κρατουμένων. Λαβές συνοδεί¬ 
ας. Αποκρούσεις χτυπημάτων με χέρια, πόδια κ.λπ. 

9. Αυτοπροστασία: Σκοπός του μαθήματος. Ψυχο- 
διανοητική προστασία των υπαλλήλων. Κατάσταση 
ετοιμότητας, ψυχολογικής πίεσης, αντιμετώπιση. 
Έλεγχος υπόπτων, παρακολούθηση συμπεριφοράς. 
Έλεγχος εσωτερικών χώρων. Συμπλοκές. Βασικές και 
εξειδικευμένες μέθοδοι αντιμετώπισης. 

10. Χρήση όπλων και εκρηκτικών, Οπλοτεχνική, Σκο¬ 
ποβολή. 

11. Πληροφορίες. Έρευνες. Ομηρίες: Γενικά. Διά¬ 
κριση πληροφοριών. Αυτοσχέδιοι εκρηκτικοί μηχανι¬ 
σμοί : Γ ενικά. Επισήμανση. Αντιμετώπιση αυτοσχέδιων 
εκρηκτικών μηχανισμών. - Έρευνες: Γενικά. Σωματική 
έρευνα. Τεχνική της σωματικής έρευνας. Έρευνες χώ¬ 
ρων, τεχνική. Έρευνες για ναρκωτικά. Ομηρίες: Γενι¬ 
κά. Ποιοι κρατούν ομήρους. Η ομηρία ως πρόβλημα. 
Συμπεριφορά, ψυχολογία. Ειρηνική επίλυση της κρί¬ 
σης. Επιχειρησιακός μηχανισμός. Βία, αντιμετώπιση 
της κρίσης, χειρισμός και χρήση όπλων κατά την εκτέ¬ 
λεση της αποστολής τους. 

12. Η ύλη στις περιπτώσεις 1 έως και 7 αυτού του άρ¬ 
θρου περιορίζεται σε συνοπτικά στοιχεία των αντίστοι¬ 
χων μαθημάτων. 

Β' Μαθήματα χωρίς βαθμό 

1. Ατομική τακτική εκπαίδευση. Πορείες. Ασκήσεις 
πυκνής τάξης 

2. Σωματική Αγωγή. 

Άρθρο 6 

Αξιολόγηση εκπαιδευόμενων κατά τη διάρκεια της 
εκπαίδευσης 

Οι εκπαιδευόμενοι κατά τη διάρκεια της φοίτησης 
αξιολογούνται ως εξής: 

1. Με βαθμολόγηση των δεξιοτήτων τους, κατόπιν 
πρακτικής δοκιμασίας στα μαθήματα: α) Αυτοάμυνας, 
β) Αυτοπροστασίας, γ) Χρήσης Όπλων και Εκρηκτικών 
- Οπλοτεχνικής - Σκοποβολής και δ) Έρευνες και Ομη¬ 
ρίες. Για τα γνωστικά αυτά αντικείμενα, συνεκτιμάται η 
επίδοση κατά την αντιμετώπιση εικονικών περιστατι¬ 
κών, τη συμμετοχή τους σε λοιπές πρακτικές εφαρμο¬ 
γές (λύση - αρμολόγηση όπλων, τεχνικές αυτοάμυνας, 
εικονικές έρευνες κ.λπ.), τη σκοπευτική ικανότητα, το 
θάρρος, την αποφασιστικότητα, την πρωτοβουλία, την 
αυτοκυριαρχία, τη φυσική αντοχή και την ικανότητα 
προσαρμογής στις πραγματικές συνθήκες της απο¬ 
στολής. 

2. Με βαθμολόγηση των γνώσεων, κατά τη διάρκεια 
του μαθήματος ή ύστερα από γραπτή δοκιμασία (τεστ) 
με το σύστημα της πολλαπλής επιλογής σε είκοσι του¬ 
λάχιστον ερωτήσεις σε κάθε μάθημα με α/α 1 -7του άρ- 

θρου 5 της παρούσας στην ύλη των γνωστικών αντι¬ 
κειμένων που έχουν διδαχθεί. 

3. Ιδιαιτέρα λαμβάνεται υπόψη για τη βαθμολογία των 
μαθημάτων η διαγωγή του εκπαιδευόμενου για την 
οποία συνεκτιμάταιη πειθαρχία, η ευπρεπής εμφάνιση, 
η ευσυνειδησία και η ακεραιότητα του χαρακτήρα. 

4. Οι βαθμοί υπολογίζονται μέχρι χιλιοστού μονάδας. 
Η κλίμακα βαθμολόγησης ορίζεται από 0 - 20. 

Άρθρο 7 

Εξετάσεις μετά το πέρας της εκπαίδευσης. 

1. Οι εκπαιδευόμενοι μετά την ολοκλήρωση του εκ¬ 
παιδευτικού προγράμματος, υποβάλλονται σε προφο¬ 
ρικές και γραπτές εξετάσεις, εφ' όλης της ύλης που 
έχουν διδαχθεί σύμφωνα με το πρόγραμμα που εκπο¬ 
νείται από τον Διευθυντή της Σχολής, στα μαθήματα 
που προβλέπονται από τις παραγράφους 1,2,3,4,5,6 
και 7 του άρθρου 5. Οι απόφοιτοι Γυμνασίου εξετάζο¬ 
νται σε χωριστή αίθουσα και σε περισσότερο απλοποι¬ 
ημένα θέματα. Η επίδοση των εκπαιδευομένων στα 
λοιπά μαθήματα, κρίνεται από τα αποτελέσματα της 
πρακτικής άσκησης. 

2. Κατ’ εξαίρεση κατά την πρώτη εφαρμογή αυτής 
της απόφασης οι εξετάσεις της παραγράφου 1 αυτού 
του άρθρου πραγματοποιούνται μετά τη συμπλήρωση 
45 ημερών από την έναρξη της εκπαίδευσης και μόνο 
σε γραπτή δοκιμασία. 

3. Με την ίδια απόφαση του Διευθυντή της Σχολής 
αποκλείονται των εξετάσεων όσοι δεν παρακολούθη¬ 
σαν για οποιονδήποτε λόγο, τουλάχιστον το ένα τέ¬ 
ταρτο των ωρών διδασκαλίας του εκπαιδευτικού προ¬ 
γράμματος και όσοι απέχουν αδικαιολόγητα από τις 
εξετάσεις. 

4. Σε άλως εξαιρετικές περιπτώσεις εφόσον συντρέ¬ 
χουν λόγοι ανώτερης βίας (σοβαροί λόγοι ασθένειας ή 
ανυπέρβλητα προβλήματα συγκοινωνίας), οι οποίοι 
αποδεικνύονται από έγγραφα που έχουν εκδοθεί από 
δημόσια νοσοκομεία ή άλλες δημόσιες αρχές μπορεί 
να παρασχεθεί η δυνατότητα εξέτασης σε μεταγενέ¬ 
στερο χρόνο. 

Η σχετική αίτηση εξετάζεται από τριμελή επιτροπή 
στην οποία συμμετέχουν ο Διευθυντής της Σχολής, ο 
προϊστάμενος του Τμήματος Εκπαίδευσης και ένα μέ¬ 
λος του διδακτικού προσωπικού ή οι αναπληρωτές 
τους. Σε θέματα υγείας τρίτο μέλος είναι ο υπηρεσια¬ 
κός γιατρός της Κεντρικής Υπηρεσίας του Υπουργείου 
Δικαιοσύνης ή του πλησιέστερου στο Κέντρο Εκπαί¬ 
δευσης Καταστήματος Κράτησης. Εάν η αποχή τους 
κριθεί δικαιολογημένη οι υποψήφιοι εξετάζονται σε 
χρόνο που ορίζεται από το Διευθυντή της Σχολής. 

Άρθρο 8 

Διαδικασία εξετάσεων 

1. Για το στάδιο της γραπτής εξέτασης ισχύουν τα 
όσα ορίζονται στις παραγράφους 1,2, 3, 4, 5 και 7 του 
άρθρου 7 της 22195/1999 Κοινής Υπουργικής Απόφα¬ 
ση για τους υπαλλήλους του κλάδου ΔΕ φύλαξης, με 
την προσθήκη ότι για κέντρα εκπαίδευσης εκτός του 
λεκανοπεδίου Αττικής συμμετέχει αντί του Διευθυντή 


της Δικαστικής Φυλακής Κορυδαλλού, ο Διευθυντής 
του πλησιέστερου Καταστήματος Κράτησης και ότι κα¬ 
θήκοντα επιτηρητών μπορούν να ανατεθούν και σε μέ¬ 
λη ή προσωπικό δημοσίων Εκπαιδευτικών Ιδρυμάτων. 

2. Μετά την ολοκλήρωση των γραπτών και προφορι¬ 
κών εξετάσεων, ακολουθεί η εξέταση από τον οικείο 
εκπαιδευτή των προβλεπόμενων μαθημάτων από τις 
παραγράφους 8, 9, 10 και 11 του άρθρου 5 αυτής της 
απόφασης. 

3. Η επίδοση των μαθημάτων αξιολογείται με βαθμό 
0 έως 20 σε κάθε μάθημα. 

Άρθρο 9 

Προσδιορισμός επίδοσης. 

1. Ο βαθμός της τελικής επίδοσης των εκπαιδευόμε¬ 
νων, προκύπτει από τον μέσο όρο των τριών (3) βαθ¬ 
μών: α) του μέσου όρου της γραπτής και προφορικής 
εξέτασης, β) της εξέτασης στα μαθήματα των παρα¬ 
γράφων 8, 9, 10 και 11 του άρθρου 5 αυτής της από¬ 
φασης και γ) του βαθμού που αποκτήθηκε κατά τη 
διάρκεια της εκπαίδευσης. 

2. Η τελική επίδοση προσδιορίζεται μέχρι χιλιοστού 
της μονάδας και καθορίζει και τη σειρά εξόδου από τη 
Σχολή. 

3. Αν προκύψει ισοβαθμία μέχρι χιλιοστού της μονά¬ 
δας σε δύο ή περισσότερους εκπαιδευόμενους, αρ¬ 
χαιότερος θεωρείται εκείνος που έχει μεγαλύτερο 
βαθμό κατά σειρά προτεραιότητας στην προφορική 
εξέταση, ή τη γραπτή εξέταση ή την επίδοση κατά τη 
διάρκεια της εκπαίδευσης, με την προϋπόθεση ότι έχει 
και διαγωγή κοσμιοτάτη. Σε περίπτωση νέας ισοβαθ¬ 
μίας ο αρχαιότερος αναδεικνύεται με κλήρωση, που γί¬ 
νεται από το Διευθυντή της Σχολής σε ημέρα και ώρα 
που γνωστοποιείται στους ισοψηφίσαντες. Για την 
κλήρωση συντάσσεται σχετικό πρακτικό. 

Άρθρο 10 

Αποτελέσματα εκπαίδευσης 

1. Επιτυχών θεωρείται ο εκπαιδευόμενος που στο τέ¬ 
λος της εκπαίδευσής του συγκεντρώνει ως μέσο όρο 
στη γραπτή και προφορική δοκιμασία σε κάθε μάθημα 
τη βάση βαθμολογίας 10. 

2. Επανεξεταστέος θεωρείται ο εκπαιδευόμενος που 
δεν συγκεντρώνει ως μέσο όρο στη γραπτή και προ¬ 
φορική βαθμολογία για κάθε μάθημα το βαθμό 10. 
Στον επαναξεταστέο δίδεται η δυνατότητα επαναβαθ- 
μολόγησήςτου απότους ίδιους, κατά το δυνατόν, βαθ¬ 
μολογητές για μια μόνον φορά, σε τόπο και χρόνο που 
ορίζεται από το Διευθυντή της Σχολής. Ο δεύτερος 
βαθμός, κατ’ είδος εξέτασης, προστίθεται στον πρώτο 
κάτω της βάσης βαθμό και εξάγεται ο μέσος όρος επα¬ 
νεξέτασης. 

3. Αποτυχών θεωρείται ο επανεξεταστέος, ο οποίος 
συγκεντρώνει βαθμό επανεξέτασης για κάθε είδους 
βαθμολόγηση κάτω του 10. 

Άρθρο 11 

Πίνακας Επιτυχίας - Έξοδος από τη Σχολή. 

1. Ως προς την έκδοση των αποτελεσμάτων και τους 

πίνακες που καταρτίζονται, ενιαία για τους άνδρες και 
τις γυναίκες απόφοιτους Λυκείου, και χωριστά τους 
απόφοιτους Γυμνασίου, ισχύουντα όσα ορίζονται στις 
παραγράφους 1 εδάφια πρώτο και δεύτερο, 2, 3 εδ. 1 
και 4 του άρθρου 8 της πιο πάνω 22195/1999 Κοινής 
Υπουργικής Απόφασης με την επιφύλαξη της παρα¬ 
γράφου 2 του άρθρου 7 αυτής της απόφασης. 

2. Ο τελικός βαθμός επίδοσης στο πρόγραμμα εισα¬ 
γωγικής εκπαίδευσης καθορίζει τη σειρά εγγραφής 
των εκπαιδευθέντων στην επετηρίδα. Από τους κατα- 
τασσόμενους οι δέκα πρώτοι από τους άνδρες από¬ 
φοιτους Λυκείου και οι πέντε πρώτοι από τους από¬ 
φοιτους Γυμνασίου στον πίνακα επιτυχίας κάθε εκπαι¬ 
δευτικής σειράς, έχουν δικαίωμα να επιλέξουν με 
αίτησή τους, το Κατάστημα Κράτησης στο οποίο επι¬ 
θυμούν να τοποθετηθούν οργανικά. Η αίτησή τους 
υποβάλλεται στη Διεύθυνση Προσωπικού εντός δέκα 
ημερών από την έγγραφη γνωστοποίηση σ’ αυτούς 
της σειράς επιτυχίας τους. Σε περίπτωση που δεν 
υπάρχει κενή οργανική θέση στο Κατάστημα Κράτη¬ 
σης της επιλογής τους, τοποθετούνται σε οργανική 
θέση άλλου καταστήματος και αποσπώνται υποχρεω¬ 
τικά, για όσο χρόνο επιτρέπουν οι ισχύουσες διατά¬ 
ξεις, στο Κατάστημα Κράτησης που έχουν επιλέξει, 
στο οποίο και μετατίθενται, εφ’ όσον κατά το χρόνο 
απόσπασης κενωθεί θέση. Τα ανωτέρω ισχύουν για τις 
πρώτες πέντε γυναίκες υπαλλήλους του Κλάδου ΔΕ 
του Προσωπικού Εξωτερικής Φρούρησης, εφ’ όσον 
στο Κατάστημα επιλογής τους, λειτουργεί τμήμα κρά¬ 
τησης γυναικών. Κατά την πρώτη εφαρμογή αυτής της 
απόφασης το δικαίωμα επιλογής των προηγουμένων 
εδαφίων αναγνωρίζεται στους πενήντα πρώτους άρ- 
ρενες αποφοίτους Λυκείου. 

3. Γιατους αποτυχόντεςτης Σχολής καταρτίζεται ιδι¬ 
αίτερος πίνακας. 

Άρθρο 12 

Μετεκπαίδευση του προσωπικού της Υπηρεσίας 
Εξωτερικής φρούρησης 

1. Το προσωπικό της υπηρεσίας εξωτερικής φρού¬ 
ρησης υποχρεούται να παρακολουθεί επιμορφωτικά 
προγράμματα, τα οποία οργανώνονται ανά διετία από 
το Υπουργείο Δικαιοσύνης με εκπαιδευτές πρόσωπα 
του άρθρου 2 του παρόντος. 

2. Η επιμόρφωση αποτελεί προϋπόθεση για την ανά¬ 
θεση από τα οικεία υπηρεσιακά συμβούλια καθηκό¬ 
ντων προϊσταμένων. 

Άρθρο 13 

Ρύθμιση λεπτομερειών. 

Θέματα που δεν αντιμετωπίζονται με την πιο πάνω 
22195/12.2.1999 Κοινή Υπουργική απόφαση των 
Υπουργών Δικαιοσύνης και Δημόσιας Τάξης και την 
παρούσα απόφαση, ρυθμίζονται με νεότερη απόφαση 
του Υπουργού Δικαιοσύνης. 

Άρθρο 14 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 10 Ιουλίου 2000 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΔΡΥΣ ΜΙΧ. Π. ΣΤΑΘΟΠΟΥΛΟΣ 

ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 

Αριθ. 1000 (3) 

Συγκρότηση Εθνικού Συμβουλίου Ραδιοτηλεόρασης 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 1 του Ν. 2173/93 (ΦΕΚ 
208 Α) «Ανασυγκρότηση Εθνικού Συμβουλίου Ραδιο¬ 
τηλεόρασης, ίδρυση Εθνικής Επιτροπής Ηλεκτρονι¬ 
κών Μέσων Επικοινωνίας και άλλες διατάξεις», που 
τροποποίησε τις διατάξεις του άρθρου 2 του Ν. 
1866/89 (ΦΕΚ222 Α). 

2. Τις διατάξειςτου Π.Δ. 213/95 (ΦΕΚ 112 Α) «γιατην 
οργάνωση και λειτουργία του ΕΣΡ». 

3. Της υπ’ αριθμ. 783/29.5.00 επιστολής του Υπουρ¬ 
γού Τύπου και ΜΜΕ προς τον Πρόεδρο της Βουλής και 
τους Προέδρουςτου πρώτου, δευτέρου, τρίτου και τε¬ 
τάρτου κομμάτων (ΠΑΣΟΚ, ΝΔ, ΚΚΕ και ΣΥΝ αντιστοί- 
χως) που εκπροσωπούνται στη Βουλή των Ελλήνων. 

4. Το υπ’ αριθμ. 1547/16.6.00 έγγραφο του Προέ¬ 
δρου της Βουλής των Ελλήνων. 

5. Το υπ’ αριθμ. Υ/121/8.6.00 έγγραφο του Προέ¬ 
δρου του Πανελλήνιου Σοσιαλιστικού Κινήματος. 

6. Το υπ’ αριθμ. 2608/22-6-2000 έγγραφο του Προέ¬ 
δρου της Νέας Δημοκρατίας. 

7. Το από 16.6.00 έγγραφο του Κομμουνιστικού Κόμ¬ 
ματος Ελλάδος. 

8. Το από 10.7.2000 έγγραφο του Προέδρου του Συ¬ 
νασπισμού της Αριστερός και της Προόδου. 

9. Τη λήξη της θητείας του συγκροτηθέντος με την 
υπ’ αριθμ. 10483/97 (ΦΕΚ499Β) απόφασή μας Εθνικού 
Συμβουλίου Ραδιοτηλεόρασης, αποφασίζουμε: 

Συγκροτούμε το Εθνικό Συμβούλιο Ραδιοτηλεόρα¬ 
σης ως εξής: 

Α. Βασίλειο Λαμπρίδη, επίτιμο αρεοπαγίτη, ως Πρό¬ 
εδρο καιτον Σπυρίδωνα Φλογαΐτη, καθηγητή Α.Ε.Ι., ως 
αναπληρωτή Πρόεδρο. 

Β. Ως μέλη υποδειχθέντα από το ΠΑΣΟΚ τους: 

1) Δημήτριο Ψυχογιό, αναπληρωτή καθηγητή ΑΕΙ 

2) Κωνσταντίνο Ζώρα, αναπληρωτή καθηγητή ΑΕΙ 

3) Στέλλα Πριοβόλου, αναπληρώτρια καθηγήτρια 
ΑΕΙ 

4) Αριστείδη Οικονομίδη, δικηγόρο ως τακτικά 

Και τους: 

1) Κωνσταντίνο Παττακό, δήμαρχο Χαλανδρίου 

2) Χρήστο Οικονόμου, δημοσιογράφο 

3) Βάσω Αρτινοπούλου, επίκουρο καθηγήτρια ΑΕΙ 

4) Δημήτρη Δρούγκα, οικονομολόγο ως αναπληρω¬ 
ματικά. 

Γ. Ως μέλη υποδειχθέντα από τη Ν.Δ. τους: 

1) Τίτο Αθανασιάδη, δημοσιογράφο 

2) Ιάσονα Μοσχοβίτη, δημοσιογράφο ως τακτικά 
Και τους: 

1) Σοφία Βούλτεψη, δημοσιογράφο 

2) Νίκο Κουλούρη, δικηγόρο ως αναπληρωματικά 
Δ. Ως μέλη υποδειχθέντα από το Κ.Κ.Ε. τον: 

1) Παύλο Αλέπη, δημοσιογράφο ως τακτικό 
Και τον: 

1) Γιάννη Ζαγγανά, δημοσιογράφο ως αναπληρωματικό 
Ε. Ως μέλη υποδειχθέντα από τον Συνασπισμό της 
Αριστερός και της Προόδου 
1. Καϊμάκη Νίκο, ηλεκτρολόγο - μηχανολόγο, ως τα¬ 
κτικό και τον 


2- Καρδάση Βασίλειο, αναπληρωτή καθηγητή ΑΕΙ, 
ως αναπληρωματικό. 

Η θητεία των μελών του Εθνικού Συμβουλίου Ραδιο¬ 
τηλεόρασης είναι τριετής και αρχίζει από τις 
20 . 6 . 2000 . 

Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 10 Ιουλίου 2000 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΓΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.9 γ 

Θ-ΓΠ3Π: ννθθΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 

■ 



Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 

δρχ· 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































